Watak julige Tikus kabukten nalika dheweke pengin ngrusak citrane Kucing. Anggone nata pitenah marang sesepuhing praja iku, jebul wis suwe. Carane, Tikus kang kondhang salah sawijining punggawa kang danaiswara, duwe raja brana ngluwihi hartaning negara ya amarga saka olehe slinthutan ing bab danaarta iku gawe reroncen prakanca nganti tekaning punggawa praja paling ngisor. Ora amung teka Lurah, Bau wae dadi andhahane Tikus kanggo njongkeng kawibawane Kucing.